|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 1089 Αθήνα, 21/06/2017

**ΔΕΛΤΙΟ ΤΥΠΟΥ**

**ΨΗΦΙΣΜΑ ΣΥΜΠΑΡΑΣΤΑΣΗΣ ΠΡΟΣ ΤΟΥΣ ΕΡΓΑΖΟΜΕΝΟΥΣ ΤΗΣ ΕΤΑΙΡΕΙΑΣ ΠΛΗΡΟΦΟΡΙΚΗΣ «EUROPEAN DYNAMICS»**

Δηλώνουμε τη συμπαράσταση και την αλληλεγγύη μας, στους εργαζόμενους της εταιρείας πληροφορικής «European Dynamics».

Την Παρασκευή 16/6 η εργοδοσία της European Dynamics, χωρίς καμία πρότερη σύσταση ή ειδοποίηση, κάλεσε εργαζόμενο να υπογράψει την απόλυσή του για λόγους «απόδοσης» και εντός 10 λεπτών να έχει αποχωρήσει από την εταιρεία.

Ο εργαζόμενος είναι μέλος του ΣΕΤΗΠ, υποψήφιος με τις δυνάμεις του ΠΑΜΕ στις πρόσφατες αρχαιρεσίες, που τη στιγμή της απόλυσης ήταν ακόμα σε εξέλιξη! Ο συνδικαλιστικής προφανώς δεν υπέγραψε το χαρτί της απόλυσης, που ήταν ξεκάθαρα παράνομη και εκδικητική για τη συνδικαλιστική του δράση, και αμέσως επικοινώνησε με το κλαδικό συνδικάτο, ενώ ταυτόχρονα ενημέρωσε τους υπόλοιπους εργαζομένους στο χώρο για τη συνδικαλιστική και τρομοκρατική απόλυση αλλά και τα ψέματα της εργοδοσίας.

Σε εταιρείες πληροφορικής όπως η European Dynamics, που «αναπτύσσονται» και κάνουν μπίζνες εκατομμυρίων, οι απλήρωτες υπερωρίες για να πιαστούν στόχοι και προθεσμίες, το ανύπαρκτο 8ωρο, η πίεση και η εντατικοποίηση από τους προϊσταμένους για το “κάτι παραπάνω”, είναι καθημερινά φαινόμενα. Οι ατομικές συμβάσεις με διαφοροποιήσεις ανάμεσα στους εργαζομένους στην πράξη οδηγούν σε απλήρωτες υπερωρίες, λιγότερο διάλειμμα και μισθούς πολύ χαμηλότερους από τα κεκτημένα προηγούμενων χρόνων.

Οι εργοδότες πάντα θα ζητάνε παραπάνω. Παραπάνω δουλειά, παραπάνω ώρες, εκεί στηρίζουν τα κέρδη τους! Εμείς όμως είμαστε που παράγουμε, στο δικό μας κόπο στηρίζει η κάθε εταιρία τα προϊόντα και τα κέρδη της. Η μόνη απάντηση, είναι να παλέψουμε για όλα όσα χάσαμε τα χρόνια της κρίσης, να προτάξουμε τις δικές μας ανάγκες, αυτό που αξίζει σε εμάς και τις οικογένειές μας.

   Το Ε.Κ.Α. απαιτεί την επαναπρόσληψη του απολυμένου συνδικαλιστή και δηλώνουμε την αλληλεγγύη μας στους συναδέλφους και στο κλαδικό συνδικάτο Τηλεπικοινωνιών και Πληροφορικής.

Το Δ.Σ.